Diari Oficial de la Generalitat Valenciana


Sumari del DOGV 5060, del 29-07-2005 (2005/8265)

RESOLUCIÓ de 23 de juny de 2005, del conseller d'Empresa, universitat i Ciència, per la qual s'autoritza la posada en funcionament dels ensenyaments conduents a l'obtenció de títols oficials a la Universitat Catòlica de València Sant Vicent Màrtir.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8265


Data del document
:   23-06-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * València
    * ensenyament privat
    * legislació
    * centre d'ensenyament
    * títol d'estudis

RESOLUCIÓ de 23 de juny de 2005, del conseller d'Empresa, universitat i Ciència, per la qual s'autoritza la posada en funcionament dels ensenyaments conduents a l'obtenció de títols oficials a la Universitat Catòlica de València Sant Vicent Màrtir. [2005/X8265]
  
Per mitjà del Decret 53/2004, de 16 d'abril, del Consell de la Generalitat, va ser reconeguda la Universitat Catòlica de València Sant Vicent Màrtir, com a universitat privada de la Comunitat Valenciana, i establix que s'autoritzarà la impartició dels ensenyaments per part del conseller competent en matèria d'universitats, una vegada homologats els plans dels estudis i els títols oficials a expedir per part de la Universitat.
  
Per acord del Consell de Coordinació Universitària, es van homologar els plans d'estudis conduents a l'obtenció dels títols a què fa referència l'annex.
  
Per acord del Consell de Ministres de 18 de febrer de 2005, es van homologar els títols de diplomat en Educació Social, llicenciat en Psicopedagogia, de només segon cicle, mestre especialitat Audició i Llenguatge, mestre especialitat en Educació Especial, mestre especialitat d'Educació Física, mestre especialitat d'Educació Infantil, mestre especialitat Educació Musical, mestre especialitat d'Educació Primària, mestre especialitat de Llengua Estrangera en la Facultat de Ciències de l'Educació i de l'Esport, diplomat en Logopèdia i llicenciat en Psicologia de la Facultat de Psicologia i Ciències de la Salut, llicenciat en Antropologia i Cultura, sols de segon cicle, Llicenciat en Sociologia i llicenciat en Història i Ciències de la Música, sols de segon cicle en la Facultat de Sociologia i Ciències Humanes. Posteriorment s'han de publicar els plans d'estudis corresponents en el Boletín Oficial del Estado per Resolució de 5 de maig de 2005, de la Universitat Catòlica de València Sant Vicent Màrtir.
  
Per acord del Consell Ministres de 4 de març de 2005, es van homologar els títols de llicenciat en Ciències de l'Activitat Física i de l'Esport en la Facultat de Ciències de l'Educació i de l'Esport; diplomat en Teràpia Ocupacional en la Facultat de Psicologia i Ciències de la Salut i llicenciat en Ciències del Mar en la Facultat de Ciències Experimentals. Posteriorment s'han de publicar els plans d'estudis corresponents en el Boletín Oficial del Estado per Resolució de 6 de maig de 2005, de la Universitat Catòlica de València Sant Vicent Màrtir.
  
D'acord amb el que disposa l'article 35 de l'apartat 4 de la Llei Orgànica 6/2001, de 21 de desembre, d'Universitats, l'article 16 l'apartat 4 del Reial Decret 557/1991, de 12 d'abril, sobre creació i reconeixement d'Universitat i centres universitaris i fent ús de les facultats conferides en l'article 35 de la Llei de Govern Valencià, resolc:
  
Primer
  
Autoritzar la Universitat Catòlica de València Sant Vicent Màrtir, per a la posada en funcionament dels ensenyaments conduents a l'obtenció dels títols oficials referits en l'annex, i que els centres corresponents ubicats en els campus dels municipis de València i de Godella han d'organitzar.
  
Segon
  
D'acord amb l'aparta 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudi autoritzats, la Universitat Catòlica de València Sant Vicent Màrtir, ha de sotmetre a avaluació de l'Agència Nacional d'Avaluació de la Qualitat i Acreditació el desplegament efectiu dels corresponents ensenyaments.
  
La present resolució té efectes des de l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998 reguladora de la Jurisdicció Contenciosa Administrativa, contra la present resolució, que esgota la via administrativa es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant l'òrgan que s'indica a continuació:
  
a) El recurs de reposició s'ha d'interposar davant el conseller d'Empresa, Universitat i Ciència en el termini d'un mes comptador des de l'endemà de la publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 23 de juny de 2005.- El conseller: Justo Nieto Nieto.
  
ANNEX DE TITULACIONS
  
FACULTAT DE CIÈNCIES DE L'EDUCACIÓ I DE L'ESPORT
  
Diplomat en Educació Social
  
Llicenciat en Psicopedagogia, només de segon cicle
  
Mestre, especialitat d'Audició i Llenguatge
  
Mestre, especialitat d'Educació Especial
  
Mestre, especialitat d'Educació Física
  
Mestre, especialitat d'Educació Infantil
  
Mestre, especialitat d'Educació Musical
  
Mestre, especialitat d'Educació Primària
  
Mestre, especialitat de Llengua Estrangera
  
Llicenciat en Ciències de l'Activitat Física i l'Esport
  
FACULTAT DE PSICOLOGIA I CIÈNCIES DE LA SALUT
  
Diplomat en Logopèdia
  
Diplomat en Teràpia Ocupacional
  
Licenciat en Psicologia
  
FACULTAT DE SOCIOLOGIA I CIÈNCIES HUMANES
  
Llicenciat en Antropologia Social i Cultural, només de segon cicle
  
Llicenciat en Sociologia
  
Llicenciat en Història i Ciències de la Música, només de segon cicle
  
FACULTAT DE CIÈNCIES EXPERIMENTALS
  
Llicenciat en Ciències de la Mar.
  
e) CONCESSIÓ DE SUBVENCIONS ADMINISTRATIVES
  
Conselleria d'Agricultura Pesca i Alimentació